title: KOMISJONI DELEGEERITUD DIREKTIIV (EL) …/…, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse plii kasutamist teatavate sisepõlemismootorite joodistes

text:
               SELETUSKIRI

               1.DELEGEERITUD ÕIGUSAKTI TAUST

               Käesoleva komisjoni delegeeritud direktiiviga muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL (teatavate ohtlike ainete kasutamise piiramise kohta elektri- ja elektroonikaseadmetes) (uuesti sõnastatud)
                  1
                (edaspidi „direktiiv RoHS 2“) III lisa seoses erandiga plii teatavate kasutusviiside osas.

               Direktiivi RoHS 2 artikli 4 kohaselt on piiratud teatavate ohtlike ainete kasutamine elektri- ja elektroonikaseadmetes. Direktiiv jõustus 21. juulil 2011.

               Ained, mille kasutamist piiratakse, on loetletud direktiivi RoHS 2 II lisas. Praegu kehtib piirang plii, elavhõbeda, kaadmiumi, kuuevalentse kroomi, polübroomitud bifenüülide ja polübroomitud difenüüleetrite suhtes ning alates 22. juulist 2019 või pärast seda hakatakse piirangut kohaldama bis(2-etüülheksüül)ftalaadi (DEHP), bensüülbutüülftalaadi (BBP), dibutüülftalaadi (DBP) ja diisobutüülftalaadi (DIBP) suhtes. Direktiivi RoHS 2 III ja IV lisas on loetletud elektri- ja elektroonikaseadmete teatavateks kasutusviisideks ette nähtud materjalid ja komponendid, mis on vabastatud direktiivi RoHS 2 artikli 4 lõike 1 kohasest piirangust.

               Direktiivi artiklis 5 on sätestatud, et III ja IV lisa kohandatakse teaduse ja tehnika arenguga (lisatakse, uuendatakse, muudetakse ja tühistatakse erandeid). Vastavalt artikli 5 lõike 1 punktile a lisatakse III ja IV lisasse erandeid juhul, kui see ei nõrgenda määrusega (EÜ) nr 1907/2006
                  2
                tagatud keskkonna- ja tervisekaitset ning kui on täidetud vähemalt üks järgmistest tingimustest: materjalide ja komponentide kasutuselt kõrvaldamine või asendamine konstruktsiooni muutmisega või materjalide ja komponentidega, mis ei nõua II lisas loetletud materjalide või ainete kasutamist, on teaduslikult või tehniliselt võimatu; asendusainete töökindlus ei ole tagatud või asendamise kahjulik kogumõju keskkonnale, tervisele ja tarbijaohutusele on tõenäoliselt suurem kui sellest tulenev keskkonna-, tervise-, või tarbijaohutusalane kasu kokku.

               Artikli 5 lõikes 1 on sätestatud, et Euroopa Komisjon (edaspidi „komisjon“) lisab teatavateks kasutusviisideks ette nähtud elektri- ja elektroonikaseadmete materjalid ja komponendid III ja IV lisa loetellu eraldi delegeeritud õigusaktidega vastavalt direktiivi artiklile 20. Artikli 5 lõikes 3 ja V lisas on sätestatud menetlus erandi tegemise, uuendamise ja tühistamise taotluste esitamiseks.

               2.ÕIGUSAKTI VASTUVÕTMISELE EELNENUD KONSULTEERIMINE

               Pärast direktiivi RoHS 2 avaldamist on komisjon saanud ettevõtjatelt mitmeid
                  3
                taotlusi nii erandite lubamiseks kui ka uuendamiseks vastavalt artikli 5 lõikele 3 ja V lisale.

               Komisjon sai 29. juunil 2017 taotluse lisada kõnealuse direktiivi III lisasse uus erand, mille kohaselt lubatakse kasutada pliid selliste sensorite, aktuaatorite ja mootori juhtplokkide joodistes, mis jälgivad ja kontrollivad selliste sisepõlemismootorite mootorisüsteeme (sealhulgas turboülelaadureid ja heitgaasisüsteemi kontrolliseadmeid), mida kasutatakse seadmetes, mis ei ole ette nähtud üksnes tarbijale kasutamiseks (taotlus nr 2017-7). Erandit taotleti kategooriale 11
                  4
               .

               Eranditaotluse hindamiseks algatas komisjon uuringu nõutava tehnilise ja teadusliku hindamise jaoks, mis hõlmas ka kuuenädalast veebipõhist avatud konsulteerimist
                  5
                huvirühmadega kõnealuse taotluse üle. Huvirühmadega peetud konsulteerimise käigus saadi üks arvamus.

               Avaldati taotluse hindamise lõpparuanne
                  6
               ; teavitati huvirühmi.

               Seejärel konsulteeris komisjon direktiivi RoHS 2 kohaste delegeeritud õigusaktidega tegeleva liikmesriikide eksperdirühmaga ekspertide koosolekul 29. oktoobril 2018. Eksperdid arutasid kõnealuse erandi kavandatud sõnastuse selgust. Seejärel muudeti soovitatud sõnastust eelkõige sellega, et teksti lisati sõna „joodis“. Eksperdid, kellest valdav enamik oli hääleõiguseta, nõustusid esitatud muudetud ettepanekuga. Kooskõlas parema õigusloome suunistega avaldati delegeeritud direktiivi eelnõu parema õigusloome portaalis, kus selle kohta sai neli nädalat anda tagasisidet. Ühtegi märkust selle kohta ei esitatud. Tehti kõik artikli 5 lõigete 3–7 kohased toimingud,
                  7
                mis on seotud erandi tegemisega aine suhtes kehtivast piirangust. Nõukogu ja Euroopa Parlamenti on kõigist toimingutest teavitatud.

               Lõpparuandes on toodud esile eelkõige järgmised tehnilised andmed ja hinnangud.

               ·Taotletava erandi kohaldamisalasse kuuluvas mootoris ja heitgaasisüsteemis ning nende läheduses võivad tingimused olla väga rasked; seal esineb kõrge temperatuur ja vibratsioon, mis võivad põhjustada jooteühenduste varajast kahjustust. Iga mootor on konstrueeritud teatavat tüüpi anduritega (samuti aktuaatorite ja mootori juhtplokkidega), mida tuleb põhjalikult katsetada, et tagada nende töökindlus ja mootorite vastavus heitkoguste piirnormidele, mis on sätestatud määruses (EL) nr 2016/1628, milles käsitletakse väljaspool teid kasutatavate liikurmasinate sisepõlemismootorite gaasiliste saasteainete ja tahkete osakeste heite piirnormide ja tüübikinnitusega seotud nõudeid.

               ·Praegu on asjaomaste taotluste puhul vaja lisaaega katsetusteks, et tagada kättesaadavate pliivabade alternatiivide usaldusväärsus.

               Kategooria 11 osas tehtud hindamise tulemused näitavad, et kooskõlas direktiivi 2011/65/EL artikliga 5 ei nõrgendaks see konkreetne erand määruse (EÜ) nr 1907/2006 (REACH) kohaselt ette nähtud keskkonna- ja tervisekaitset. Lisaks on vähemalt üks artikli 5 lõike 1 punktis a nimetatud asjaomane kriteerium erandi taotluses täidetud. Kuna asjaomaste kasutusviiside jaoks ei ole praegu saadaval ega ka lähemal ajal turule tulemas muid piisavalt töökindlaid alternatiive, on põhjendatud erandi tegemine maksimaalselt viieks aastaks alates 22. juulist 2019
                  8
               . Kuna töökindlad asendusained pole veel kättesaadavad, ei ole selleks ajavahemikuks oodata asendamisest tulenevat negatiivset sotsiaalmajanduslikku mõju. Samuti ei ole oodata, et erandile antud kehtivusaeg avaldaks ebasoodsat mõju innovatsioonile.

               3.DELEGEERITUD ÕIGUSAKTI ÕIGUSLIK KÜLG

               Delegeeritud direktiiviga lubatakse seoses plii kasutamisega teatavatel kasutusviisidel teha erand direktiivi 2011/65/EL artikli 4 lõikes 1 sätestatud piirangutest; kõnealune erand tuleb lisada III lisasse.

               Õigusakt on delegeeritud direktiiv, nagu on ette nähtud direktiiviga 2011/65/EL, eelkõige selle artikli 5 lõike 1 punkti a asjaomaste nõuetega.

               Delegeeritud direktiivi eesmärk on aidata kaasa inimeste tervise ja keskkonna kaitsele ning ühtlustada elektri- ja elektroonikaseadmete siseturu toimimisega seotud sätteid, milleks lubatakse teatavatel kasutusviisidel kasutada muidu keelatud aineid kooskõlas direktiivi RoHS 2 sätetega ning nende sätete kohase III ja IV lisa teaduse ja tehnika arenguga kohandamise korraga.

               Proportsionaalsuse põhimõtte kohaselt ei lähe käesolev meede selle eesmärkide saavutamiseks vajalikust kaugemale.

               Ettepanek ei mõjuta ELi eelarvet.

               KOMISJONI DELEGEERITUD DIREKTIIV (EL) …/…,

               8.8.2019,

               millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse plii kasutamist teatavate sisepõlemismootorite joodistes

               (EMPs kohaldatav tekst)

               EUROOPA KOMISJON,

               võttes arvesse Euroopa Liidu toimimise lepingut,

               võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes,
                  9
                eriti selle artikli 5 lõike 1 punkti a,

               ning arvestades järgmist:

               (1)Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisaldaks ohtlikke aineid, mis on loetletud kõnealuse direktiivi II lisas. Seda nõuet ei kohaldata direktiivi 2011/65/EL III lisas loetletud kasutusviiside suhtes.

               (2)Elektri- ja elektroonikaseadmete kategooriad, mille suhtes kohaldatakse direktiivi 2011/65/EL, on loetletud kõnealuse direktiivi I lisas.

               (3)Plii on piiratud kasutusega aine, mis on kantud direktiivi 2011/65/EL II lisasse. Komisjon sai 29. juunil 2017 direktiivi 2011/65/EL artikli 5 lõike 3 kohase taotluse lisada kõnealuse direktiivi III lisasse erand, mille kohaselt lubatakse kasutada pliid selliste sensorite, aktuaatorite ja mootori juhtplokkide joodistes, mis jälgivad ja kontrollivad selliste sisepõlemismootorite mootorisüsteeme (sealhulgas turboülelaadureid ja heitgaasisüsteemi kontrolliseadmeid), mida kasutatakse seadmetes, mis ei ole ette nähtud üksnes tarbijale kasutamiseks (edaspidi „taotletud erand“).

               (4)Taotletud erandi hindamine hõlmas konsultatsioone sidusrühmadega vastavalt direktiivi 2011/65/EL artikli 5 lõikele 7.

               (5)Kõik taotletud erandi kohaldamisalasse kuuluvad mootorid on varustatud teatavat liiki andurite, aktuaatorite ja mootori juhtplokkidega, mis jälgivad ja kontrollivad mootori heitkoguseid, et tagada vastavus Euroopa Parlamendi ja nõukogu määrusele (EL) nr 2016/1628
                  10
               . Sellistes mootorites ja heitgaasisüsteemides ning nende läheduses võivad olla väga rasked tingimused; seal esineb kõrge temperatuur ja vibratsioon, mis võivad põhjustada jooteühenduste varajast kahjustust.

               (6)Praegu on taotletud erandiga hõlmatud plii kasutusviiside puhul vaja lisaaega katsetusteks, et tagada kättesaadavate pliivabade alternatiivide usaldusväärsus.

               (7)Kuna usaldusväärsed alternatiivid puuduvad, ei ole plii asendamine või kõrvaldamine teatavates sisepõlemismootorites veel teaduslikult ja tehniliselt teostatav. Taotletud erand on kooskõlas Euroopa Parlamendi ja nõukogu määrusega (EÜ) nr 1907/2006
                  11
                ning seega ei nõrgenda erand kõnealuse määrusega tagatud keskkonna- ja tervisekaitset.

               (8)Seega on asjakohane lubada taotletud erand, lisades taotlusega hõlmatud kasutusviisid, mis on seotud direktiivi 2011/65/EL I lisa kategooriasse 11 kuuluvate elektri- ja elektroonikaseadmetega, direktiivi 2011/65/EL III lisasse.

               (9)Erand tuleks lubada maksimaalselt viieks aastaks alates 22. juulist 2019, kooskõlas direktiivi 2011/65/EL artikli 4 lõikele 3 ja artikli 5 lõike 2 esimesele lõigule. Pidades silmas usaldusväärse asendusaine leidmiseks tehtavate jätkuvate pingutuste tulemusi, ei avalda kõnealuse erandi kestus tõenäoliselt innovatsioonile ebasoodsat mõju.

               (10)Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

               Artikkel 1

               Direktiivi 2011/65/EL III lisa muudetakse vastavalt käesoleva direktiivi lisale.

               Artikkel 2

               1.Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt [viienda kuu viimasel päeval pärast käesoleva direktiivi jõustumise kuupäeva]. Liikmesriigid edastavad kõnealuste õigus- ja haldusnormide teksti viivitamata komisjonile.

               Liikmesriigid kohaldavad kõnealuseid norme alates [järgmisest päevast pärast viienda kuu viimast päeva pärast käesoleva direktiivi jõustumise kuupäeva].

               Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.

               Artikkel 3

               Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

               Artikkel 4

               Käesolev direktiiv on adresseeritud liikmesriikidele.

               Brüssel, 8.8.2019

                     Komisjoni nimel

                     president
                     Jean-Claude JUNCKER

                     (1)

                        ELT L 174, 1.7.2011, lk 88.

                     (2)

                        ELT L 396, 30.12.2006, lk 1.

                     (3)

                        Loetelu on kättesaadav aadressil:
                  http://ec.europa.eu/environment/waste/rohs_eee/adaptation_en.htm

                     (4)

                        Direktiivi 2011/65/EL I lisas loetletud kategooriad on järgmised: 1. suured kodumasinad; 2. väikesed kodumasinad; 3. infotehnoloogia- ja telekommunikatsiooniseadmed; 4. tavatarbijatele määratud seadmed; 5. valgustusseadmed; 6. elektri- ja elektrontööriistad; 7. mänguasjad, vaba aja veetmise ja spordivahendid; 8. meditsiiniseadmed; 9. seire- ja kontrolliseadmed, kaasa arvatud tööstuslikud seire- ja kontrolliseadmed; 10. automaadid; 11. muud ülaltoodud kategooriatesse mittekuuluvad elektri- ja elektroonikaseadmed.

                     (5)

                  Konsulteerimisperiood
                  : 20. oktoobrist 2017 kuni 1. detsembrini 2017.

                     (6)

                        https://publications.europa.eu/en/publication-detail/-/publication/0814e920-4c55-11e9-a8ed-01aa75ed71a1/language-en.

                     (7)

                        Loetelu nõutavatest haldustoimingutest on kättesaadav
                  komisjoni veebisaidil
                  . Iga delegeeritud õigusakti eelnõu menetluse jooksvat kulgu on võimalik vaadata institutsioonidevahelises delegeeritud õigusaktide registris:
                  https://webgate.ec.europa.eu/regdel/#/home
                  .

                     (8)

                        Direktiivis 2011/65/EL sätestatud piiranguid hakatakse kategooria 11 suhtes kohaldama alates 22. juulist 2019. Erandi kehtivusaeg kategooria 11 puhul on täpsustatud kõnealuse direktiivi artikli 5 lõikes 2.

                     (9)

                        ELT L 174, 1.7.2011, lk 88.

                     (10)

                        Euroopa Parlamendi ja nõukogu 14. septembri 2016. aasta määrus (EL) 2016/1628, mis käsitleb väljaspool teid kasutatavate liikurmasinate sisepõlemismootorite gaasiliste saasteainete ja tahkete osakeste heite piirnorme ja tüübikinnitusega seotud nõudeid, millega muudetakse määruseid (EL) nr 1024/2012 ja (EL) nr 167/2013 ning muudetakse direktiivi 97/68/EÜ ja tunnistatakse see kehtetuks (ELT L 252, 16.9.2016, lk 53).

                     (11)

                        Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ja millega asutatakse Euroopa Kemikaalide Agentuur (ELT L 396, 30.12.2006, lk 1).

    ---documentbreak---

               LISA

               Direktiivi 2011/65/EL III lisasse lisatakse kanne 44:

                        „44

                        Plii Euroopa Parlamendi ja nõukogu määruse (EL) nr 2016/1628* reguleerimisalasse kuuluvate selliste sisepõlemismootorite sensorite, aktuaatorite ja mootori juhtplokkide joodistes, mis on paigaldatud seadmetele, mis on käitamise ajal fikseeritud asendis ning mis on ette nähtud kutselistele kasutajatele, kuid mida kasutavad ka mittekutselised kasutajad.

                        Kohaldatakse kategooria 11 suhtes; kehtivusaeg lõpeb 21. juulil 2024.

               *
                     Euroopa Parlamendi ja nõukogu 14. septembri 2016. aasta määrus (EL) 2016/1628, mis käsitleb väljaspool teid kasutatavate liikurmasinate sisepõlemismootorite gaasiliste saasteainete ja tahkete osakeste heite piirnorme ja tüübikinnitusega seotud nõudeid, millega muudetakse määruseid (EL) nr 1024/2012 ja (EL) nr 167/2013 ning muudetakse direktiivi 97/68/EÜ ja tunnistatakse see kehtetuks (ELT L 252, 16.9.2016, lk 53).“


title: KOMISJONI RAKENDUSDIREKTIIV (EL) …/…, millega muudetakse komisjoni rakendusdirektiivi 2014/96/EL direktiivi 2008/90/EÜ kohaldamisalasse kuuluvate, puuviljade tootmiseks ettenähtud viljapuude paljundusmaterjali ja viljapuude märgistamise, pitseerimise ja pakkimise nõuete kohta seoses paljundusmaterjali ja viljapuude sertifitseeritud kategooriate etiketi värviga ning seoses tarnija dokumendi sisuga

text:
               KOMISJONI RAKENDUSDIREKTIIV (EL) …/…,

               29.10.2019,

               millega muudetakse komisjoni rakendusdirektiivi 2014/96/EL direktiivi 2008/90/EÜ kohaldamisalasse kuuluvate, puuviljade tootmiseks ettenähtud viljapuude paljundusmaterjali ja viljapuude märgistamise, pitseerimise ja pakkimise nõuete kohta seoses  paljundusmaterjali ja viljapuude sertifitseeritud kategooriate etiketi värviga ning seoses tarnija dokumendi sisuga

               EUROOPA KOMISJON,

               võttes arvesse Euroopa Liidu toimimise lepingut,

               võttes arvesse nõukogu 29. septembri 2008. aasta direktiivi 2008/90/EMÜ puuviljade tootmiseks ettenähtud viljapuude paljundusmaterjali ja viljapuude turustamise kohta,
                  1
                eriti selle artikli 9 lõiget 1,

               ning arvestades järgmist:

               (1)Komisjoni rakendusdirektiiviga 2014/96/EL
                  2
                on kehtestatud nõuded puuviljade tootmiseks ettenähtud viljapuude paljundusmaterjali ja viljapuude märgistamise kohta, et tagada paljundusmaterjali ja viljapuude identifitseerimine ja jälgitavus turustamisel.

               (2)Vastavalt sellele direktiivile pidi komisjon supereliit-, eliit- ja sertifitseeritud paljundusmaterjali ja viljapuude puhul värviliste etikettide kasutamise vaatama läbi 1. jaanuariks 2019.

               (3)Komisjoni korraldatud uuring näitas, et enamik liikmesriike pooldab supereliit-, eliit- ja sertifitseeritud paljundusmaterjali ja viljapuude puhul värviliste etikettide kohustuslikku kasutamist. Uuring näitas ka seda, et mitmed liikmesriigid turustavad CAC-materjali (Conformitas Agraria Communitatis) koos tarnija dokumendiga, mis on kollast värvi ja on kinnitatud etiketina CAC-materjalile.

               (4)Selleks, et võtta arvesse liikmesriikide praegust praktikat ning tagada selge erinevus CAC-materjali tarnija dokumendi ning supereliit-, eliit- ja sertifitseeritud materjali ametlike etikettide vahel, siis CAC-materjalile tarnija dokumendi kinnitamise puhul peab CAC etikett olema kollast värvi. Tarnija dokumendi jaoks ei ole vaja ette näha konkreetset värvi, kui see ei ole kinnitatud CAC-materjalile, kuna sellisel juhul ei ole segiajamise ohtu ühegi muu etiketi ega dokumendiga.

               (5)Rakendusdirektiiviga 2014/96/EL ei nähta ette tarnija dokumendi konkreetset värvi, kui see on CAC-materjalile kinnitatud etiketina.   Mõned liikmesriigid kasutavad praegu selliste etikettide puhul muud värvi kui kollane. Liikmesriigid peaksid kaubanduses häirete vältimiseks lubama oma territooriumil turustamise otstarbel kasutada üleminekuajal CAC-materjalile kinnitatud etikettidel muud värvi kui kollane, kui sellised värvilised etiketid olid enne 1. aprilli 2020 juba kasutusel.

               (6)Lisaks sellele on kogemused näidanud, et tarnija dokumendi sisu saaks lihtsustada, et muuta CAC-materjali turustamine kõigis liikmesriikides paindlikumaks. Kui tarnija dokument sisaldab vähem teavet, siis on tarnijal lihtsam vähendada dokumendi mõõtmeid, et seda oleks võimalik kinnitada turustatavale CAC-materjalile.  Sellel põhjusel peaks teabe esitamine turustatava CAC-materjali koguse ja selle liikmesriigi kohta, kus CAC-materjal on toodetud (kui see ei ole liikmesriik, kus tarnija dokument koostati), olema vabatahtlik.

               (7)Arvestades muutusi, mis tuleb teha seoses kõikidesse turustuskategooriatesse kuuluvate viljapuude paljundusmaterjali ja viljapuude märgistamisnõuetega ning seoses tarnija dokumendi suhtes kehtivate nõuetega, on otstarbekas muuta rakendusdirektiivi 2014/96/EL.

               (8)Selleks, et pädevatel asutustel ja tarnijatel oleks piisavalt aega uute nõuetega kohanemiseks, peaks direktiivi kohaldama alates 1. aprillist 2020.

               (9)Käesoleva direktiiviga ettenähtud meetmed on kooskõlas alalise taime-, looma-, toidu- ja söödakomitee puuviljade botaanilistesse perekondadesse ja liikidesse kuuluva paljundusmaterjali ja taimede sektsiooni arvamusega,

               ON VASTU VÕTNUD KÄESOLEVA DIREKTIIVI:

               Artikkel 1
               Rakendusdirektiivi 2014/96/EL muutmine

               Rakendusdirektiivi 2014/96/EL muudetakse järgmiselt.

               (1)Artikli 2 lõige 4 asendatakse järgmisega:

               „4.Etiketi värv on järgmine:

               (a)supereliitmaterjali korral valge diagonaalse lilla triibuga;

               (b)eliitmaterjali korral valge;

               (c)sertifitseeritud materjali korral sinine.“

               (2)Artikkel 5 asendatakse järgmisega:

               „Artikkel 5
               Tarnija dokument CAC-materjali kohta

               1.Liikmesriigid tagavad, et CAC-materjali turustatakse koos dokumendiga, mille on koostanud tarnija ja mis vastab lõigete 2, 3 ja 4 nõuetele (edaspidi „tarnija dokument“).

               Liikmesriigid tagavad, et tarnija dokument ei sarnane artiklis 3 osutatud saatedokumendile, et oleks võimalik vältida kahe dokumendi segiajamist.

               2.Tarnija dokument peab sisaldama vähemalt järgmisi andmeid:

               (a)märge „ELi eeskirjad ja standardid“;

               (b)liikmesriik, kus dokument koostati, või vastav kood;

               (c)vastutav ametiasutus või vastav kood;

               (d)tarnija nimi või vastutava ametiasutuse väljaantud registreerimisnumber/-kood;

               (e)individuaalne seerianumber, nädala number või partii number;

               (f)botaaniline nimi;

               (g)osundus „CAC-materjal“;

               (h)sordi ja vajaduse korral ka klooni kirjeldus. Sordita pookealuste korral asjaomase liigi või liikidevahelise hübriidi nimi. Poogitud viljapuude korral esitatakse selline teave nii pookealuse kui ka poogendi kohta. Selliste liikide korral, mille ametliku registreerimise või sordikaitse taotlus on läbivaatamisel, peab teave sisaldama märget „pakutud sordinimi“ ja „taotlus läbivaatamisel“;

               (i)dokumendi väljaandmise kuupäev.

               3.Tarnija dokumendi värv peab olema kollane, kui see on kinnitatud CAC-materjalile.

               4.Tarnija dokument peab olema ühes liidu ametlikus keeles kustumatult trükitud ning selgelt nähtav ja loetav.“

               Artikkel 2
               Ülevõtmine

               1.Liikmesriigid võtavad käesoleva direktiivi järgimiseks vajalikud õigus- ja haldusnormid vastu ja avaldavad need hiljemalt 31. märtsiks 2020. Liikmesriigid edastavad kõnealuste normide teksti viivitamata komisjonile.

               Nad kohaldavad neid norme alates 1. aprillist 2020.

               Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.Liikmesriigid edastavad komisjonile käesoleva direktiiviga reguleeritavas valdkonnas nende vastuvõetavate põhiliste riigisiseste õigusnormide teksti.

               Artikkel 3
               Üleminekumeetmed

               1.Liikmesriigid võivad kuni 30. juunini 2021 lubada omal territooriumil turustamise otstarbel kasutada CAC-materjalile (Conformitas Agraria Communitatis) kinnitatud etikettidel muud värvi kui kollane, kui sellised värvilised etiketid olid enne 1. aprilli 2020 juba kasutusel.

               2.Liikmesriigid tagavad, et sellise viljapuude paljundusmaterjali ja selliste viljapuude turustamisel, mida käsitatakse CAC-materjalina, identifitseeritakse need tarnija dokumendis, kui seda kasutatakse etiketina, viitega käesolevale artiklile.

               Artikkel 4
               Jõustumine

               Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

               Artikkel 5
               Adressaadid

               Käesolev direktiiv on adresseeritud liikmesriikidele.

               Brüssel, 29.10.2019

                     Komisjoni nimel

                     president
                     Jean-Claude JUNCKER

                     (1)

                        ELT L 267, 8.10.2008, lk 8.

                     (2)

                  Komisjoni 15. oktoobri 2014. aasta rakendusdirektiiv 2014/96/EL direktiivi 2008/90/EÜ kohaldamisalasse kuuluvate, puuviljade tootmiseks ettenähtud viljapuude paljundusmaterjali ja viljapuude märgistamise, pitseerimise ja pakkimise nõuete kohta
                   (ELT L 298, 16.10.2014, lk 12).